Pamburine, amarga rumaos lingsem darbe siyung kaya danawa lan darbe putra awujud raseksa (yaiku Bathara Kala), Bathara Guru tuwuh dukane marang Dewi Uma. Sang Dewi kang dianggep dadi tuk-ing panandhang lingsem. Saka bangeting dukane Bathara Guru, nganti mentala milara marang Dewi Uma. Sang Dewi jerit-jerit asesambat. Nalika iku Bathara Guru ngendika “Heh Uma! Sira iku kena sinebut musthikaning ayu, nanging panjeritira kaya pangeriking RASEKSI“.